SURXONDARYo VILOYaTINING BANDIXON TUMANINI TUGATISh HAMDA UNING HUDUDINI QIZIRIQ TUMANIGA BIRLAShTIRISh TO‘G‘RISIDA

“O‘zbekiston Respublikasida ma’muriy-hududiy tuzilish, toponimik obyektlarga nom berish va ularning nomlarini o‘zgartirish masalalarini hal etish tartibi to‘g‘risida”gi O‘zbekiston Respublikasi Qonunining 2 va 5-moddalariga muvofiq O‘zbekiston Respublikasi Oliy Majlisining qonunchilik palatasi qaror qiladi : 
 1. O‘zbekiston Respublikasi Vazirlar Mahkamasining Surxondaryo viloyatining Bandixon tumanini alohida ma’muriy-hududiy birlik sifatida tugatib, uning hududini Qiziriq tumaniga birlashtirish to‘g‘risidagi taklifi qabul qilinsin.
 2. Surxondaryo viloyati tarkibida Bandixon va Qiziriq tumanlari negizida umumiy maydoni 58 849 gektar bo‘lgan Qiziriq tumani tuzilib, uning tarkibiga Sariq shaharchasi, Bandixon, Bo‘ston, Kirshak, Mehnatobod, Olmazor, Paxtakor, Chorvador, Yangiyo‘l, Yangi hayot va Qiziriq qishloq fuqarolar yig‘inlari kiritilsin.
 Sariq shaharchasi Qiziriq tumanining ma’muriy markazi etib belgilansin.
 3. Surxondaryo viloyati Qiziriq tumanining chegaralari O‘zbekiston Respublikasi Vazirlar Mahkamasi tomonidan taqdim etilgan grafik chizmaga muvofiq tasdiqlansin (ilova qilinadi).
 4. Belgilab qo‘yilsinki, tugatilayotgan Bandixon tumanidagi saylov okruglaridan saylangan xalq deputatlari Bandixon tuman Kengashi deputatlari xalq deputatlari Qiziriq tuman Kengashi deputatlari hisoblanadi.
 5. O‘zbekiston Respublikasi Vazirlar Mahkamasi ushbu Qarorning ijrosi bo‘yicha kompleks chora-tadbirlar amalga oshirilishini ta’minlasin.
 6. Ushbu Qaror O‘zbekiston Respublikasi Oliy Majlisining Senatiga yuborilsin.
 7. Ushbu Qaror qabul qilingan kundan e’tiboran kuchga kiradi.